Iso-Pappilan museoalue

Iso-Pappilan museoalue on Mäntyharjulla, Etelä-Savossa sijaitseva rakennushistoriallinen ja maisemallinen kokonaisuus, joka koostuu 1812 rakennetusta päärakennuksesta ja siihen liittyvistä ulkorakennuksista. Iso-Pappila toimi kirkkoherran virkatalona vuoteen 1958 asti, minkä jälkeen se pysyi noin kymmenen vuotta seurakunnan käytössä. Alue on ollut museona jo lähes 50 vuotta.

Päärakennuksen lisäksi pappilan rakennuksista ovat jäljellä 1829–1855 rakennettu väentupa, 1899 rakennettu kivinavetta, 1913 rakennettu riihi sekä kellareita ja aittoja. Päärakennus sai nykyisen asunsa 1933, jolloin vanha porstua poistettiin ja kuisti laajennettiin koko julkisivun mittaiseksi. Samalla rakennuksesta tuli pohjakaavaltaan symmetrinen. Myöhemmin museoalueelle on siirretty nuottakota ja paja sekä läheisyyteen rakennettu korsumuseo vuonna 1995http://www.mantyharju-repovesi.com/fi/kayntikohteet/korsumuseo  ja Pappilanparven kesäteatteri vuonna 2011https://mantyharju.fi/sisalto/palvelut/kulttuuri/museo/kunniamaininta-mantyharjun-museolle . Iso-Pappila valittiin Savo-Karjalan vuoden 2013 paikallismuseoksihttps://mantyharju.fi/sisalto/palvelut/kulttuuri/museo/iso-pappilasta-savo-karjalan-vuoden-paikallismuseo .

Museoalueella on useita näyttelyitä. Kivinavetassa on esillä mm. maa- ja metsätalouskalustoa sekä Taidekeskus Salmelan Nina Terno -näyttely. Väentuvassa oleva näyttely kertoo matkavalokuvaaja Nestor Kurvisesta. Kesällä 2018 päärakennuksessa on Suomen sisällissodasta ja Mäntyharjun 1918 tapahtumista kertova näyttely.

 Lähteet 

 Aiheesta muualla 
 https://mantyharjunverkkomuseo.com/museo/
 http://www.mantyharjunkesateatteri.net/?page_id=105 

Luokka:Mäntyharjun rakennukset ja rakennelmat
Luokka:Etelä-Savon nähtävyydet‎
Luokka:Suomen kotiseutumuseot
Luokka:Suomen 1800-luvulla rakennetut rakennukset ja rakennelmat
Luokka:Suomen pappilat